CELEX: 62019TN0630
Language: bg
Date: 2019-09-20 00:00:00
Title: Дело T-630/19: Жалба, подадена на 20 септември 2019 г. — AH/Eurofound

11.11.2019   
            
            
               BG
            
            
               Официален вестник на Европейския съюз
            
            
               C 383/68
            
         
      Жалба, подадена на 20 септември 2019 г. — AH/Eurofound
      (Дело T-630/19)
      (2019/C 383/77)
      Език на производството: френски
      
         Страни
      
      
         Жалбоподател: AH (представител: N. de Montigny, адвокат)
      
         Ответник: Европейска фондация за подобряване на условията на живот и труд
      
         Искания
      
      Жалбоподателят иска от Общия съд:
      
                  —
               
               
                  да отмени решението от 9 ноември 2018 г. за приключване на административно разследване AI-2018/01, започнато по жалба, подадена от жалбоподателя срещу неговите началници,
               
            
                  —
               
               
                  да осъди ответника да заплати сумата от 30 000 EUR като обезщетение за претърпени неимуществени вреди,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква осем основания в подкрепа на жалбата.
      
                  1.
               
               
                  Първо основание: нарушение на принципа на добра администрация, тъй като при разглеждането на жалбата администрацията е отправяла заплахи и обвинения и не е действала по подходящ начин, както с оглед на процесуалните правила, така и по същество.
               
            
                  2.
               
               
                  Второ основание: нарушение във връзка с таблиците, в които се посочват правомощията на органа, оправомощен да сключва трудови договори (ООСД). Жалбоподателят по-специално твърди, че жалбата му е била разгледана от адвокатска кантора и следователно че тя не е била разгледана от оправомощения за това орган. Според жалбоподателя прехвърлянето на правомощия на външен правен съветник не му е позволило да упражни правото си да подаде жалба, която да бъде разгледана в рамките на процедурата по приемане и обжалване на административни решения, в нарушение на принципите на правна сигурност и на прозрачност.
               
            
                  3.
               
               
                  Трето основание: липса на решение по искането му за съдействие. Във връзка с това жалбоподателят твърди, че с решението с неблагоприятни последици само се отхвърля жалбата му за тормоз и разследването се прекратява.
               
            
                  4.
               
               
                  Четвърто основание: липса на мотиви, което е опорочило обжалваното решение.
               
            
                  5.
               
               
                  Пето основание: конфликт на интереси, липса на независимост, безпристрастност и обективност както на разследващите органи, така и на институцията при провеждането на административното разследване и при разглеждане на искането и на административната жалба на жалбоподателя.
               
            
                  6.
               
               
                  Шесто основание: нарушение на членове 24 и 12 а от Правилника за длъжностните лица на Европейския съюз, тъй като ответникът е проявил враждебно отношение спрямо жалбоподателя от момента на завеждане на жалбата му, което е несъвместимо със задълженията на администрацията за полагане на грижа и за оказване на съдействие.
               
            
                  7.
               
               
                  Седмо основание: нарушение на правото да бъде надлежно изслушан, тъй като ответникът не е позволил жалбоподателят да бъде надлежно изслушан с изключение на фактите относно тормоза, на който според последния той е жертва.
               
            
                  8.
               
               
                  Осмо основание: явна грешка в преценката, която е извършена от ответника при анализа на подадената от жалбоподателя жалба.